Luis Alberto Parra Mora

Luis Alberto Parra Mora (født 22. mars 1944 i Tenza i departamento de Boyacá i Colombia, død 8. august 2023 i Bogotá) var en colombiansk prelat og katolsk biskop av Mocoa-Sibundoy.

Liv og virke

Bakgrunn
Luis Alberto Parra Mora gikk på barneskolen i Tenza og senere småseminaret for det apostoliske vikariat Casanare, og småseminaret San Pedro Claver i Barrancabermeja. Deretter studerte han filosofi ved Seminario Intermisional «San Luis Beltrán» i Bogotá og katolsk teologi ved seminaret i Bogotá.

Prest
Den 9. oktober 1971 ble han presteviet for erkebispedømmet Bogotá.

Parra Mora var prest i Hato Corozal (1972 og 1977), Trinidad (1973-1977), Aguazul (1979-1988) og Orocué (1988-1996). I 1988 tok han også kurs i katolsk sosialundervisning ved Instituto Teológico Pastoral ved Consejo Episcopal Latinoamericano (CELAM). I 1989, etter videre studier, oppnådde han en mastergrad i dogmatikk fra det pavelige Xaveriana-universitet i Bogotá og en mastergrad i voksenopplæring fra Universidad de San Buenaventura i Bogotá.

I tillegg til arbeidet som sogneprest, grunnla Parra Mora Colegio «Iea Pundi i Orocué i 1989. Han har også fungert som biskoppelig vikar for pastoralomsorg og delegert vikar for det apostoliske vikariat Casanare, i tillegg til å være ansvarlig for katolsk utdanning fra 1993 til 1997 og rektor ved Collegio Luis Hernández Vargas i Hato Corozal fra 1997 til 1999.

Etter grunnleggelsen av Yopal bispedømme i 1999 ble Parra Mora dens første generalvikar. Han fungerte også som pastor i San José-katedralen i Yopal fra 1999 til 2001. I tillegg var han ansvarlig for ny evangeliseringen i Yopal bispedømme fra 2000 til 2003 og for sosialpastoralt arbeid fra 2002 til 2003.

Biskop av Mocoa-Sibundoy 
Pave Johannes Paul II utnevnte ham til biskop av Mocoa-Sibundoy den 18. oktober 2003. Han ble bispeviet til biskop av den apostoliske nuntius i Colombia, erkebiskop Beniamino Stella, den 11. desember samme år i katedralen San José i Yopal; medkonsekratorer var Misael Vacca Ramírez, biskop av Yopal, og Olavio López Duque OAR, emeritert apostolisk vikar av Casanare. Innsettelsen fant sted 16. januar 2004.

Pave Frans godtok hans tidlige avgang 1. desember 2014. 

Biskop Luis Alberto Parra Mora døde i Bogotá i august 2023.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo di Pietro (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Kardinal Beniamino Stella (1971- ) *1987
 Biskop Luis Alberto Parra Mora (1944-2023) *2003

Referanser 

Colombianske katolske biskoper
Linjen Rebiba
Personer fra departementet Boyacá